CELEX: 62011TN0613
Language: bg
Date: 2011-12-05 00:00:00
Title: Дело T-613/11: Жалба, подадена на 5 декември 2011 г. — VMS Deutschland/Комисия

4.2.2012   
            
            
               BG
            
            
               Официален вестник на Европейския съюз
            
            
               C 32/35
            
         Жалба, подадена на 5 декември 2011 г. — VMS Deutschland/Комисия
   (Дело T-613/11)
   2012/C 32/71
   Език на производството: немски
   
      Страни
   
   
      Жалбоподател: VMS Deutschland Holdings GmbH (Дармщат, Германия) (представители: D. Pohl, G. Burwitz, M. Maier и P. Werner)
   
      Ответник: Европейска комисия
   
      Искания
   
   Жалбоподателят иска:
   
               —
            
            
               да се отмени Решение С(2011) 275 окончателен на Комисията от 26 януари 2011 г. относно държавна помощ C 7/10 — схема за пренасяне на данъчни загуби в случай на преструктуриране на предприятия в затруднение („Sanierungsklausel“),
            
         
               —
            
            
               ответникът да бъде осъден да заплати съдебните разноски.
            
         
      Правни основания и основни доводи
   
   В подкрепа на жалбата си жалбоподателят излага три правни основания.
   
               1.
            
            
               Първо правно основание: prima facie не е налице селективност на мярката.
               По първото правно основание жалбоподателят в частност твърди, че оздравителната клауза („Sanierungsklausel“) по член 8c, параграф 1a от германския закон за корпоративното подоходно облагане (Körperschaftsteuergesetz, наричан по-нататък „KStG“) относно пренасянето на загубите на предприятия, които са придобити от други предприятия с оздравителна цел, не е селективна мярка. Според жалбоподателя това не е режим на държавна помощ по смисъла на член 107, параграф 1 ДФЕС, тъй като не е въведено изключение от меродавната референтна система.
            
         
               2.
            
            
               Второ правно основание: оздравителната клауза като обща мярка.
               В това отношение жалбоподателят в частност поддържа, че техническото разграничение между икономическото положение и възможностите на дадено предприятие е техническа разпоредба, която като обща мярка не може да попадне в обхвата на член 107, параграф 1 ДФЕС. Според жалбоподателя при цялостен икономически анализ е ясно, че подобна разпоредба е в полза на всички предприятия, въпреки че към определен момент само някои от тях са в положение реално да се възползват от нея.
            
         
               3.
            
            
               Трето правно основание: обоснованост на уредбата предвид естеството и цялостната структура на данъчната система.
               По този въпрос жалбоподателят твърди, че оздравителната клауза по член 8c, параграф 1a KStG е обоснована предвид естеството и цялостната структура на данъчната система и поради това не съставлява режим на помощ по смисъла на член 107, параграф 1 ДФЕС.